Public procurement notice: Contract Notice
Published: 2020-06-15
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Services
Procedure: Open procedure
CPV classification: 85100000: Health services | 85120000: Medical practice services
Submission deadline: 2020-06-25

Technical requirements: Tilaaja hankkii Raaseporin perusterveydenhuollon päivystyksen virka-ajan ulkopuolista päivystyslääkärityötä sekä ylimääräisen päivystävän kesälääkärin päivävuoroon. Tilaajalla on määräostovelvoite, ja toimittajalla on toimitustakuu.
Päivystyksen järjestämisvastuu on perusterveydenhuollon osalta alueen kunnilla (Hanko, Inkoo, ja Raasepori) ja erikoissairaanhoidon osalta tilaajalla. Kunnat tuottavat perusterveydenhuollon kiireellisen vastaanottotoiminnan (tällä hetkellä virka-aikaan), ja tilaaja tuottaa Raaseporin sairaalassa muun perusterveydenhuollon päivystyksen (24/7/365).
1.10.2020 alkaen Raaseporin päivystyspoliklinikka toimii perusterveydenhuollon päivystyspisteenä, ja erikoissairaanhoidon potilaat ohjataan hoitoonohjauksen mukaisesti Lohjan tai HYKS-alueen sairaaloihin. Päivystyksessä hoidetaan sekä vastaanottopotilaita että sellaisia seurantapotilaita, jotka eivät kuulu hoitoonohjauksen perusteella erikoissairaanhoitoon. Virka-aikana sairaalassa on erikoissairaanhoidon vuodeosasto- ja ajanvarauspoliklinikkatoimintaa.
Yleislääketieteen päivystyksessä joko lääkärin tai hoitajan vastaanotolla hoidetaan etupäässä potilaita, joilla kuvantamistutkimuksia tai laboratoriotutkimuksia ei tarvita lainkaan (ns. fast track) tai tehdään vain pikatestejä tai yksinkertaisia poissulkututkimuksia. Huslabin ja HUS-kuvantamisen palvelut on käytettävissä sopimuksen tekovaiheessa iltaan asti, jonka jälkeen k.o. hoitajat päivystävät kotoaan käsin.
Hankittavana on virka-ajan ulkopuoliset päivystyslääkärityöt. Vuorot ovat seuraavat: ma–pe klo 15.30–8.15 sekä la–su klo 9.00–9.00. Näissä vuoroissa toimii vain yksi (1) lääkäri kerrallaan, ja toimittaja itse määrittää, miten lääkäreidensä työvuorot jakaa.
Lisäksi kesäjaksolle ajanjaksolle 19.6.–16.8.2020 hankitaan päivälääkäri lauantaihin, sunnuntaihin ja arkipyhiin, jonka työtunnit sijoittuvat lähinnä ajalle 10.00–20.00. Kesälääkärin kanssa samanaikaisesti työskentelee sairaalassa toinen tämän tarjouspyynnön kautta hankittava lääkäri.
Tilaaja pidättää itsellään oikeuden hankkia sopimuskaudella yksittäisiä vuoroja, maksimisissaan yhden (1) per viikko, sopimuksen mukaisilla hinnoilla ja valitsemalleen ajankohdalle kesäkaudella (1.6.–16.8). Tilaaja ilmoittaa lisätarpeesta viimeistään kolme (3) kk ennen aloitusajankohtaa.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa.
Hankinnan tuottamisessa käytettävät alihankkijat on tarvittaessa nimettävä sähköisellä ESPD-lomakkeella.
Nimetyt alihankkijat katsotaan tarjoajan resursseiksi. Siksi tarjoajien on sitouduttava siihen, että tarjouksessa nimetyt alihankkijat ovat käytettävissä hankinnan toteuttamiseen, mikäli tarjoaja tulee valituksi.
Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset kuin tässä lomakkeessa on vaadittu ennen hankintasopimuksen allekirjoitusta.
Ryhmittymän on kyettävä viimeistään sopimuksen allekirjoitushetkellä osoittamaan yksi (1) organisaatio, joka hoitaa kaiken yhteydenpidon HUS-Logistiikan kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen.
Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin. Ryhmittymän tiedot on tarvittaessa annettava sähköisellä ESDP-lomakkeella.